Afskaffing van kommando's - Stormfront
Afskaffing van kommando's
03-14-2003, 03:04 PM #1
VIR baie Afrikaners het die ANC/SAKP-regime se aankondiging dat hulle die kommandostelsel gaan afskaf as ‘n verrassing gekom. As ‘n mens egter die kommuniste se strategie in ander lande bestudeer, is hierdie aankondiging ‘n redelik logiese stap.
Die kommuniste hou nie van ‘n geveg waar hy op gelyke voet met die vyand moet kompeteer nie. Daarom werk hy sy planne altyd so uit dat sy vyand se geledere tot die maksimum verswak moet wees teen die tyd dat hy sy eie aanval loods. In die lig hiervan is die afskaffing van die kommandostelsel, en die gevolglike ontwapening van boere op die platteland, vanselfsprekend. Saam met die feit dat boere hierdeur ontwapen word, word ‘n groot faktor in boeregemeenskappe ten opsigte van paraatheid en weerbaarheid ook uit die gemeenskap verwyder.
Daar is baie argumente waarom sommige Afrikaners die afgelope paar jaar skrikkerig was om deel te vorm van die kommando’s. Die redenasie is gebruik dat hierdie mag resorteer onder die Weermag, wat direk onder die regime se minister van Verdediging resorteer. Die kommando’s is dus onderdanig aan die regime. Dis is sekerlik waar. Maar dit is ook waar dat die kommando’s in die meeste streke van die land nog baie effektief was en dat die leierskap op grondvlak in die kommando’s nog uit Afrikaners bestaan het. Daar is verskillende gevalle opgeteken waar misdaad op die platteland onder beheer gebring is deur die teenwoordigheid van die kommando. Daar was selfs gevalle waar plaasmoordenaars vasgetrek is na die vinnige optrede van die plaaslike kommando.
Tydens die onlangse optrede van die ANC/SAKP-regime se veiligheidspolisie teen sogenaamde verdagtes rondom die “Boeremag”-foefie is daar klokslag toegeslaan op huise van behoudende kommandolede. Telkens het die regime se polisiemanne ‘n bloutjie geloop by dié manne, maar die optrede teen hulle het gewys waar die kommuniste se vrees lê. Ek dink in elk geval dat die regime besef dat die kanse baie groter is dat die meeste kommandolede sal rebelleer teen ‘n opdrag om op te tree teen Afrikaners wat in verset is teen die regime. Juis daarom vrees hulle die kommando’s. Dit gaan nie oor “rassisme” of die flou verskoning dat kommandolede staatsgesag misbruik om teen arme weerlose Swartes op te tree nie. Dis bog. Dit gaan eerder oor die feit dat hulle weet dat ‘n relatiewe klein, maar gedissiplineerde en goed opgeleide mag soos die kommando’s, ‘n wesenlike gevaar inhou vir hul eie planne van ‘n tweede revolusie, waartydens geregtelike chaos, wanorde en misdaad as wapens teen die Witman van Suid-Afrika gebruik sal word.
Die afskaffing van die kommando’s is in pas met ander aksies van die kommuniste om die Witman te ontwapen of so weerloos as moontlik te maak. Kyk maar na al die wette wat in hierdie verband ingestel is of nog ingestel gaan word. Die nuwe vuurwapenwet maak dit al hoe moeiliker vir ‘n wetsgehoorsame burger om ‘n vuurwapen aan te skaf om homself te verdedig. En vir diegene wat wel wapens besit, word wette gemaak om hom onmiddellik in ‘n misdadiger te laat verander as hy dit sou durf waag om sy lewe, die lewe van sy naasbestaandes of sy eiendom te beskerm. Daarby kry ‘n mens frontorganisasies van die kommuniste, soos die sogenaamde “Gunfree SA”, wat as aktiviste optree om die samelewing te ontwapen, sodat hulle weerloos moet staan in ‘n diktatoriale kommunistiese bestel.
Kommando Korps Broadcast Stille Weerlig Suid Afrikaanse Nuus en Politiek 7 08-20-2013 05:22 PM
Kommando Freisler lyrics familyman14 Music and Entertainment 1 02-03-2010 06:48 AM
Stig van Eie Kommando's ? Voortrekker SA General Forum 10 08-19-2005 05:05 PM